Kuningatar Maudin maa, kartassa ylhäällä(iso kartta).
Kuningatar Maudin maan rajat.
**Kuningatar Maudin maa** (norj. *Dronning Maud Land*) on Antarktiksen osa, joka rajoittuu Stancomb-Willsin (20°W) ja Shinnanin jäätiköihin (44°38'E). Alue käsittää noin 2 500 000 km² enimmäkseen ikijään peittämää Etelämannerta. Norja vaati aluetta itselleen 14. tammikuuta 1939, mutta muiden Etelämantereeseen kohdistuneiden valtauksien tavoin valtausta ei tunnustettu kansainvälisesti. Alue kuuluu Etelämannerta koskevan sopimuksen piiriin. Norja vaati itselleen myös Pietari I:n saarta.*lähde?*

Nimen Kuningatar Maudin maa antoi tutkimusmatkailija Roald Amundsen vuonna 1911 Norjan kuningatar Maudin kunniaksi. Alun perin Kuningatar Maudin maaksi nimetty alue käsitti alueen, joka sijaitsi pituuspiirien 37°E—50°E välisellä alueella. Alueen löysi kapteeni Hjalmar Riiser-Larsen vuonna 1930.*lähde?*

Norjalla on tutkimusasema *Troll* siellä. Sen avasi norjalainen Etelämanner-retkikunta vuosien 1989–1990 aikana, ja sitä käytettiin tuolloin vain kesäisin vuoteen 2005 asti jolloin Norjan kuningatar Sonja avasi sen ympärivuotiseen käyttään. Myös Suomella ja Ruotsilla on omat tutkimusasemat Kuningatar Maudin maalla. Suomen aseman nimi on Aboa ja Ruotsin aseman Wasa. Ne muodostavat yhdessä Nordenskiöld Base Camp -tukikohdan.

Ympäri vuoden tai kesäisin toimivat tutkimusasemat
--------------------------------------------------

Koska etelänapamanner sijaitsee eteläisellä pallonpuoliskolla, on siellä lämpimintä silloin, kun pohjoisella pallonpuoliskolla on kylmintä, sydäntalvella. Kesäpäivänseisaus on Kuningatar Maudin maalla 21.–22. joulukuuta, eli samaan aikaan, kun pohjoisella pallonpuoliskolla on talvipäivänseisaus. Monet tutkimusasemat on avattu vuoden vaihteen jälkeen tammikuussa. 

Saksa tutki kuningatar Maudin maata ennen toista maailmansotaa. Venäjän keisarikunnan etelämannerretkeä myöhemmän kontra-amiraalin, Mihail Petrovitš Lazarevin, mukaan nimetyn Lazarevin meren kohdalla Etelämannerta lensi ilmakuvaustarkoituksessa saksalainen Richard Heinrich Schirmacher 3. helmikuuta 1939 yli sulan alueen ja sen keskellä olevan järven toisella kahdesta saksalaisen etelämannerretkikunnan Dornier Do J II – 10-t-Wal -lentoveneellä. Etelämannerretken tarkoitus oli tukea Saksan valtakunnan aluvaatimuksia tutkittuun osaan Etelämannerta, ja tutkimusta tuki valtakunnanmarsalkka Herman Göring. Ajatuksena oli tutkia aluetta, jotta Saksan valtakunta olisi voinut esittää aluevaatimuksen 10° läntisen ja 15°itäisen pituuspiirin väliselle sektorille Norjan kuningaskunnan pyrkiessä saamaan haltuunsa tätä suurempi alue 20° läntisen ja 45° itäisen pituuspiirin väliltä. Kahdella lentokoneella, Lufthansan postilentoveneillä *D-AGAT Boreas* ja *D-ALOX Passat* retkikunta kuvasi 350 000 km²:n laajuisen alueen 20. tammikuuta ja 5. helmikuuta 1939 välisenä aikana. Näin löytyi *Schirmacherin keidas*, *Die Schirmacher-Oase*, sekä *Das Wohlthat-Massiv*, valtiosihteeri Helmuth C. H. Wohlthatin, joka oli tukenut retkikunnan perustamista, mukaan. Wohlthat-massiivi käsittää useita vuoria, kuten Humboldtin vuoret, Petermannin vuoririvin, Otto von Gruberin vuoret ja Orvinin vuoret (Orvinfjella).*lähde?*

  


| Asemanimi | LOCODE | laji | maa | vuosi | hallinnointi | sijainti | koordinaatit | aika | °C |
| --- | --- | --- | --- | --- | --- | --- | --- | --- | --- |
| Aboa - Nordenskiöldbasen | AQ ABA | kesätutkimusasema |  Suomi | 1988 | Ilmatieteen laitos |  | 73°02′32″S, 13°24′26″W |  |  |
| Forskningstationen Svea  | - | kesätutkimusasema |  Ruotsi | 1988-01-16 | polarforskningssekretariatet | Scharffenbergbotnen | 74°35′00″S, 11°13′00″W |  |  |
| Forskningstationen Wasa - Nordenskiöldbasen | AQ WSA | kesätutkimusasema |  Ruotsi | 1989-01-17 | polarforskningssekretariatet | Vestfjella | 73°03′00″S, 13°25′00″W |  |  |
| Tutkimusasema Kohnen | AQ KHN | kesätutkimusasema |  Saksa | 2001 | Alfred-Wegener-Institut |  | 75°00′00″S, 0°04′00″W |  |  |
| Neumayer III | AQ NEU |  |  Saksa |  | Alfred-Wegener-Institut | Ekströmin lauttajäätikkö | 70°40′00″S, 8°00′16″W |  |  |
| Novolazarevskaja | AQ NOV |  |  Venäjä | 1961-01-18 | Venäjän arktinen ja antarktinen tutkimuslaitos | Schirmacherin keidas | 70°46′37″S, 11°49′26″W |  |  |
| Princess Elisabeth Antarctica | - | kesätutkimusasema |  Belgia |  | The International Polar Foundation |  | 71°57′00″S, 23°20′49″W |  |  |
| SANAE IV | AQ SNA | kesätutkimusasema |  Etelä-Afrikka | 1997 | The South African National Antarctic Expedition | Vesleskarvet | 71°40′22″S, 2°50′26″W |  |  |
| Tor | AQ TOR | kesätutkimusasema |  Norja | 1991 | Norsk Polarinstitutt |  | 71°53′22″S, 5°09′34″W |  |  |
| Troll | AQ TRL | kesätutkimusasema |  Norja | 1989 | Norsk Polarinstitutt | Jutulsessen | 72°01′00″S, 2°32′00″W |  |  |

Lähteet
-------

1. ↑  Queen Maud Mountains, mountains, Antarctica *Encyclopædia Britannica*. Viitattu 25.6.2023. (englanniksi)
2. ↑  Did you know about the troll in Antarctica? *South Pole 1911–2011, Norwegian Polar Institute*. Viitattu 25.6.2023.
3. ↑  Choudhari, Manisha: Royal visit to Antarctica *The Norwegian American, Norway House*.  18.2.2015. Viitattu 25.6.2023.
4. ↑  Aboa-tutkimusasema *Ilmatieteen laitos*. Viitattu 25.6.2023.
5. ↑  Vuodenkierto taivaalla. *Lakeuden Ursa*.  Arkistoitu 23.6.2015. Viitattu 25.6.2023.
6. ↑  UNLOCODE (AQ) - ANTARCTICA *service.unece.org*. Viitattu 10.7.2020.
7. 1 2  Wasa och Svea - forskingsstationer i Antarktis  2012. Polarforskingssekretariet.  Arkistoitu 15.11.2019.
8. 1 2  Forskningsstationer Polarforskningssekretariatet.  Arkistoitu 22.12.2019.
9. ↑  Kohnen-Station - AWI *www.awi.de*. Viitattu 10.7.2020.
10. ↑  Neumayer-Station III - AWI *www.awi.de*. Viitattu 10.7.2020.
11. ↑  About Us - International Polar Foundation *www.polarfoundation.org*. Viitattu 10.7.2020.
12. ↑  Stations *South African National Antarctic Programme*. Viitattu 10.7.2020. (englanniksi)
13. 1 2  Norsk Polarinstitutt *Norsk Polarinstitutt*. Viitattu 10.7.2020. (norjaksi)
14. ↑  Norsk Polarinstitutt *Norsk Polarinstitutt*. Viitattu 10.7.2020. (norjaksi)

Aiheesta muualla
----------------

* Kuvia tai muita tiedostoja aiheesta **Kuningatar Maudin maa** Wikimedia Commonsissa